4. ΒΑΣΙΛΙΚΟΝ ΔΙΑΤΑΓΜΑ της 17/30 Οκτ. 1953 Περί διατηρήσεως εν ισχύϊ των διατάξεων του υπ’ αριθ. 2212/1952 Νόμου των επιτρεπουσών την πρόσληψιν επί συμβάσει ιδιωτικού δικαίου προσωπικού. Έχοντες υπ’ όψιν: 1)Τας διατάξεις του άρθρ. 8 του υπ’ αριθ. 2500 Ν.Δ/τος «περί περιορισμού της εις προσωπικόν συνθέσεως των πολιτικών του Κράτους υπηρεσιών». 2)Την υπ’ αριθ. 622/1953 γνώμην του Α.Σ.Δ.Υ. 3)την υπ’ αριθ. 582/1953 γνωμοδότησιν του Συμβουλίου Επικρατείας. Προτάσει των Ημετέρων επί του Συντονισμού, Οικονομικών, Βιομηχανίας, Γεωργίας, Δημοσίων Έργων, Εθνικής Παιδείας, Εθνικής Αμύνης, Εργασίας, Κοινωνικής Προνοίας και Συγκοινωνιών Υπουργών, απεφασίσαμεν και διατάσσομεν. Άρθρον μόνον.-1.Διατηρούνται εν ιεχύϊ αι διατάξεις του υπ’ αριθ. 2212/1952 Νόμου «περί αναγραφής εις τον προϋπολογισμόν κλπ.» (ΦΕΚ 266/1952), αι επιτρέπουσαι την πρόσληψιν εις Δημοσίας Υπηρεσίας επί συμβάσει ιδιωτικού δικαίου προσωπικού. 2.Ο αριθμός του κατά τας ανωτέρω διατηρουμένας εν ισχύϊ διατάξεις, προσλαμβανομένου εις Δημοσίας Υπηρεσίας επί συμβάσει προσωπικού, σχέσεως ιδιωτικού δικαίου, ορίζεται εις εννεακοσίους. Εις τους αυτούς ως άνω Ημετέρους Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 